Document ID: /roh_data/filtered/fineweb-2-filterrobots_roh.jsonl.gz/69700

Ils 22 d'october elegia la Svizra il Parlament federal. Candidatas e candidats datti tants sco anc mai. Per tegnair la survista datti agids tecnics. Uschia per exempel il questiunari da Smartvote che mussa tge candidatas e candidats che correspundan il pli fitg a l'atgna opiniun.
Smartmap
La smartmap è ina visualisaziun da las respostas da quest questiunari da las singulas politicras e dals singuls politichers. La posiziun politica vegn lura mussada vi da las duas axas sanester-dretg e liberal-conservativ.
Betg tuts da la partida
Betg tut las candidatas e tut ils candidats prendan part al questiunari da Smartvote. Quellas u quels che n'han betg ubain anc betg respundì il catalog da dumondas, na cumparan betg en ils resultats.
Tras quai pon ins congualar las differentas candidatas ed ils differents candidats dad tut ils chantuns: Tgi è pli conservativ? Tgi è pli sanester? Tgi sa posiziunescha il pli lunsch davent dals collegas da l'atgna partida?